text: বিশ্ব জনসংখ্যা দিবস প্রতি বছর ১১ই জুলাই তারিখে পালিত একটি সাংবাৎসরিক আয়োজন, যার লক্ষ্য বিশ্ব জনসংখ্যা সংক্রান্ত বিভিন্ন প্রশ্নের উপরে জনসচেতনতা বৃদ্ধি করা। ১৯৮৭ সালের ১১ই জুলাই তারিখে বিশ্ব জনসংখ্যা ৫০০ কোটি ছাড়িয়ে গেলে সারা বিশ্বের জনমানুষের মধ্যে যে আগ্রহের সৃষ্টি হয়, তাতে অনুপ্রাণিত হয়ে ১৯৮৯ সালে জাতিসংঘ উন্নয়ন কর্মসূচির পরিচালনা পরিষদ এই দিবসটি প্রতিষ্ঠা করে। বিশ্ব জনসংখ্যা দিবসের লক্ষ্য হলো পরিবার পরিকল্পনা, লৈঙ্গিক সমতা, দারিদ্র্য, মাতৃস্বাস্থ্য এবং মানবাধিকারের মতো জনসংখ্যা সংক্রান্ত বিভিন্ন বিষয়ে জনগণের সচেতনতা বৃদ্ধি করা।
  
  ২০১৯ সালের মাঝামাঝি বিশ্বের জনসংখ্যা ৭৭০ কোটিতে পৌঁছে। এটি ক্রমান্বয়ে বৃদ্ধি পেয়ে ২০৩০ সালে ৮৫০ কোটি, ২০৫০ সালে ৯৭০ কোটি এবং এবং ২১০০ সালে গিয়ে ১০৯০ কোটিতে পোঁছাতে পারে বলে জাতিসংঘ অনুমান করছে। ২০৫০ সালের মধ্যে যে জনসংখ্যা বৃদ্ধি পাবে, তার অর্ধেকের বেশি সংঘটিত হবে ৯টি দেশে; এগুলি হল ভারত, নাইজেরিয়া, পাকিস্তান, কঙ্গো গণতান্ত্রিক প্রজাতন্ত্র, ইথিওপিয়া, তানজানিয়া, ইন্দোনেশিয়া, মিশর এবং মার্কিন যুক্তরাষ্ট্র। ২০২৭ সাল নাগাদ ভারত চীনকে ছাড়িয়ে বিশ্বের সবচেয়ে জনবহুল রাষ্ট্রে পরিণত হবে।
  
  তথ্যসূত্র
  
  আরও দেখুন 
   জনসংখ্যার ভিত্তিতে দেশগুলির তালিকা 
   জনসংখ্যা বিষয়ক সংস্থাসমূহের তালিকা 
   মানুষের অতিরিক্ত জনসংখ্যা 
   ঋণাত্মক জনসংখ্যা বৃদ্ধি 
   জাতিসংঘ জনসংখ্যা তহবিল
  
  বহিঃসংযোগ 
   জাতিসংঘের জনসংখ্যা প্রাক্কলন এবং অভিক্ষেপ 
   বিশ্ব জনসংখ্যা ঘড়ি
  
  বিষয়শ্রেণী:জুলাই উদ্‌যাপন
  বিষয়শ্রেণী:জাতিসংঘের দিবস
  বিষয়শ্রেণী:বিশ্ব জনসংখ্যা
  বিষয়শ্রেণী:আন্তর্জাতিক উদ্‌যাপন
title: বিশ্ব জনসংখ্যা দিবস